دبغلان سیلابونو راپور لومړنۍ شمېرې ښیی چې د مرکز پلخمری په ګډون په ټولییز ډول په لسو ولسوالیو کې د ۵۹۹۶ کورنۍ زیانمنې شوې چې له دې ډلې ۳۹۹۵ کورونه بشپړ او د ۲۰۰۱ نورو کورونو ځینې برخې ویجاړې شوې دی. ۲۳۴ تنه مړه او ۲۴۸ تنه ټپیان دی. ۹۱۶۰مالونه له منځه تللی او د ۱۹۰۷۰جریبه کرنیزې ځمکې حاصلات له منځه تللی. د یادونې وړ ده چې یادې شمېرې وروستۍ نه دی امکان لری چې له دقیقې سروې وروسته د تلفاتو شمېر کم یا زیات شی. یادو سیلابونو یو شمېر ترکتورونه، کماز، مازدا او تیز رفتار موټرونه، سړکونه، پلونه، پلچکونه‌ او نور عامه تاسیسات له منځه وړی چې دقیقې شمېرې له موږ سره نشته. بغلان کې له سیلاب ځپلو سره افغانی سرې میاشتې ټولنې بغلان ولایتی څانګې له لوری تر دې دمه لاندې مرستې شوې دی: ۲۰۰۰ تنو ته خوراک چې؛ وچه ډوډۍ، پَلو، کباب او معدنی اوبه پکې شاملې وې ویشل شوی. ۱۰۸ تنو بې ځایه شویو ته چې ښځې، ماشومان او نارینه پکې شامل دی او د مرکزی بغلان پوهنې مدیریت په ودانۍ کې میشت دی د خوراک ویش. او اړتیا ته په کتو ۱۰۰۰۰۰ سل زره افغانۍ د بیړنی حالت بودجه له شمال ختیځ ساحوی زون څخه د بغلان ولایتی نمایندګۍ ته لیږدول شوی. همدا ډول د۵۰۰ کورونیو لپاره دغیری غذایی موادو مرسته چی کمپلی، ترپالونه، اشپزی سیټونه، اوبوبشکی او دکرامت بستی پکی شاملی دی له مرکز څخه بغلان ته په لاره دی